**PROCESVERBAL Nr. 1**

**MBLEDHJA E KËSHILLIT BASHKIAK KUKËS DATË 31.01.2022**

Me datë 31.01.2022, ora 10:00, në Sallën e Mbledhjeve të Këshillit Bashkiak , kati I tretë, Bashkia Kukës, u zhvillua mbledhja e radhës e Këshillit Bashkiak, bazuar në ligjin Nr. 139/2015 “Për vetëqeverisjen vendore” i ndryshuar, nenet 53, 56, si dhe Vendimin e Këshillit Bashkiak kukës Nr. 22, datë 25.03.2020 “ Për miratimin e Rregullores për organizimin dhe funksionimin e Këshillit Bashkiak”. Në mbledhje morëm pjesë anëtarët e këshillit: Anilda Biba, Republika Tusha, Nazmije Mustafa, Fatmir Gjuta, Sami Mata, Aurora Guska, , Ermira Brahaj, Yllda Zeneli, Onerda Sopaj, Destan Spahiu, Abdulla Domi, Astrit Cengu, Ismail Selimaj, Burim Bilali, Astrit Dobrushi, Valion Muja, Abedin Oruçi, Nebi Ramallari, Ismail Shehu, Arbron Vata, Bledar Lleshaj, Edmond Hallaçi, Tigri Braha, Rubin Omuri, Shpresim Dida. Deklarohet kuorumi. Hapet mbledhja. Lexohet rendi i ditës me projektvendimet si më poshtë:

1. Projektvendim “Për dhënien e ndihmës ekonomike nga fondi 6%, për muajin dhjetor 2021”
2. Projekt-vendim “Për miratimin e kritereve, procedurave, dokumentacionit dhe sistemit te pikezimit te perdorimit te fondit te kushtezuar mbi programin e bllok-ndihmes ekonomike deri ne 6%, per vitin 2022”
3. Projektvendim “ Për miratimin e raportit per vleresimin dhe parashikimet afatmesme te te ardhurave te Bashkisë Kukës”
4. Projektvendim “Për miratimin e një ndryshimi në listën e prioriteteve të vitit 2022 dhe financimin e projekteve “Pyllëzim me akacie në ekonominë pyjore Bushtricë” dhe “ndërtimi I murit rrethues të fushës stërvitore Ilirjan Thaci”
5. Projekt-vendim “Për dhënien e pëlqimit për shitjen me ankand të aksioneve të futboll Club Kukësi”
6. Projektvendim “Për miratimin e kritereve dhe sistemin e pikëzimit për përfitim nga programi i strehimit “ Banesa me kosto të ulët”
7. Projektvendim ”Për miratimin kalendarit të veprimtarive vjetore të Këshillit Bashkiak për vitin 2022”

Miratohet rendi i ditës :

Kalojmë në shqyrtimin e projekt-vendimeve:

Ndihma ekonomike N. Mustafa .Projektvendimi për dhënien e ndihmës ekonomike për muajin dhjetor 2021 ,është shyrtuar në komisionin e Ekonomisë dhe Financës. Nuk ka pyetje dhe diskutime.

Hidhet ne votim , miratohet me të gjitha votat pro.

Shqyrtohet pika 2. Projekt-vendim “Për miratimin e kritereve, procedurave, dokumentacionit dhe sistemit te pikezimit te perdorimit te fondit te kushtezuar mbi programin e bllok-ndihmes ekonomike deri ne 6%, per vitin 2022”.

Nazmie Mustafa: Projektvendimi është shqyrtuar në mbledhjen e komisionit të ekonomisë dhe finances. A.Oruci : Administratorët le të sqarojnë kriteret te banorët. Hidhet në votim dhe miratohet me shumicë votash.

Shqyrtohet pika 3 Projektvendim “ Për miratimin e raportit për vlerësimin dhe parashikimet afatmesme të të ardhurave të Bashkisë Kukës”. N. Mustafa: Edhe ky projektvendim u shqyrtua në komision dhe u kalua. Nuk ka diskutime. Hidhet në votim dhe miratohet me shumicën e votave.

Shqyrtohet pika 4. “Për një ndryshim në listën e prioriteteve të vitit 2022 dhe financimin e projekteve “Pyllëzim me akacie në ekonominë pyjore Bushtricë” dhe “ndërtimi I murit rrethues të fushës stërvitore Ilirjan Thaci”.

N. Mustafa: Edhe ky projektvendim është shqyrtuar në mbledhjen e komisionit dhe u vendos të paraqitet për shqyrtim para këshillit bashkiak.

A. Oruci: Pse vetëm në Bushtricë dhe në sport. M. Imeraj: Është fituar projekti i pyllëzimit për në Bushtricë. Hidhet në votim. Miratohet me 17 vota pro.

Shqyrtohet pika 5. “Për dhënien e pëlqimit për shitjen me ankand të aksioneve të futboll Club Kukësi”. Destan Spahiu: E kemi shqyrtuar projektvendimin në komision dhe kemi vendosur ta paraqesim për shqyrtim para këshillit bashkiak. A. Oruçi, Ti kthehen lekët bashkisë fillimisht, pastaj të japim mendim për shitje. S. Gjici: Kemi ndjekur shpërndarjen e investimeve. Po shpallet ankandi për ti shitur aksionet. Ne duam të kemi rezultate sa më të mira. A. Dobrushi: Të na sqarojnë sa është vlera e aksioneve. F. Spahiu: Nevoja për ndryshim lindi pas ndryshimit të ligjit të sportit. Në zbatim të këtij ligji, ne kemi bërë të gjithë procedurën. Kemi bërë vlerësimin e aseteve. Vlera totale është 6 525 125, 12.5%. Me këtë vlerë minimale fillon ankandi. Nuk ka pyetje të tjera. Hidhet në votim. Të gjitha votat pro.

Shqyrtohet pika 7. Projektvendim ”Për miratimin kalendarit të veprimtarive vjetore të Këshillit Bashkiak për vitin 2022”.

Nuk ka diskutime për këtë pikë. Miratohet me të gjitha votat pro.

Shqyrtohet pika 6. Projektvendim “Për miratimin e kritereve dhe sistemin e pikëzimit për përfitim nga programi i strehimit “ Banesa me kosto të ulët”.

S. Gjici: Janë 480 kërkesa te lista e të pastrehëve. Unë mendoj se asnjë nga familjarët e kryetarit të bashkisë, drejtorave, këshilltarëve të mos jenë në listën prioritare për 70 apartamentet. Të gjitha dosjet do të kontrollohen, të gjitha dokumentet. 200 familje nga lista janë nëpër fshatra. Ne do i bëjmë banesat nëpër fshatra nëpërmjet shoqatës “Jetimët e Ballkanit”. I. Shehu: Nuk më duket e përshtatshme. S. Gjici: Në listën prioritare do të jenë ata që nuyk kanë asnjë mbështëtje. A. Guska: Ne jemi këtu për të zbatuar ligjin. 2 kriteret nuk janë të bazuara në ligj. Si mund të hiqen pikët? A. Oruçi:- Do të isha shumë i lumtur që këtu të kishin prioritet jetimët. Të bëjmë një komision të posacëm për të bërë verifikimet në cdo familje. S.Gjici; Ju si këshilltarë jeni të lutur që të bëni verifikimet. R. Tusha: Jam dakord që të ngrihet komisioni i verifikimit. T. Braha. Këto kritere shtesë janë poshtë kritereve ligjore. Pse duhet të penalizohen vëllezërit e drejtorave. Pika tjetër, disa mund të kenë vila në fshat, mendoj se duhet të kenë prioritet familjet që jetojne në qytet, disa kurorë në një apartament. N. Mustafa: Të cilësohet: prioritet t’ju jepet atyre që nuk kanë lidhje me me drejtorë dhe anëtarë këshilli. . N. Ramallari: Le të përjashtohen nga vendimmarrja që kanë lidhje familjare. S. Mata: Komisioni t’i marrë me seriozitet të gjitha dosjet. Të kenë prioritet familjet me invalid dhe me njërin prind. I. Selimaj: Jam dakort me kryetarin që të mos përfitojnë këshilltarët dhe familjet e drejtorave. S. Gjici. Ky sistem pikëzimi nuk favorizon familjarët e tyre por ata që e meritojnë. I. Selimaj: Ka fjalë se banesat janë shpërndarë. Jam dakord që të marrin familjet e varfra. Nëse merret ryshfet për këtë punë, nuk është aspak e drejtë. A. Dobrushi:- Kostoja për m2 është afërsisht 55 000 lekë. N. Mustafa: Cmimi për m2 është 39 000 lekë. Meqë ka kaq shumë kërkesa, pse nuk jepen leje ndërtimi? Bashkitë e tjera kanë investuar në pallate. Aurora Guska largohet nga mbledhja. Hidhet në votim. 16 vota pro, 5 vota kundër, 2 vota abstenim. Miratohet.

Propozohen anëtarët e rinj për komisionin e përkohshëm të verifikimit: Aurora Guska, Bledar Lleshaj, Onerda Sopaj, Valion Muja. Këta anëtarë i shtohen përkohësisht komisionit të strehimit.

**Kukës, datë 31.01.2022**